ลักษณะการประกอบธุรกิจ

 2.1 ประวัติความเป็นมา

บริษัทกรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอันได้แก่
การประกันอัคคีภัย ประกันภัยทางทะเล ประกันภัยรถยนต์ และประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์ในปี 2521
บริษัทได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท และจากมติที่ประชุมผู้ถือหุ้น เมื่อวันที่ 3 เมษายน 2545
ได้มีมติเพิ่มทุนจดทะเบียนเป็น 300 ล้านบาท โดยจ่ายเงินปันผลเป็นหุ้นสามัญ 10 ล้านหุ้น
รวมเป็นเงิน 100 ล้านบาท

2.1.1 พัฒนาการและความก้าวหน้าที่สำคัญ

บริษัทประกันวินาศภัยดีเด่นแห่งปี

นับเป็นความภาคภูมิใจอย่างยิ่งที่ บริษัท กรุงเทพประกันภัย จำกัด (มหาชน)
ได้รับการประกาศเกียรติคุณจาก กรมการประกันภัย กระทรวงพาณิชย์ ให้เป็น
“บริษัทประกันวินาศภัยดีเด่นประจำปี 2545” จากการที่บริษัทฯ
ดำเนินธุรกิจด้วยแนวทางการบริหารงานอย่างมีประสิทธิภาพ ภายใต้เจตนารมณ์อันแน่วแน่ 3
ประการ คือ สร้างความมั่นคง ดำรงศรัทธา พัฒนาองค์การ
พร้อมมุ่งเสริมความรู้ให้แก่บุคลากรในทุกระดับ ทั้งด้านการประกันภัย จรรยาบรรณ
และมารยาทการให้บริการแก่ลูกค้า อีกทั้งบริษัทฯ
ยังมีส่วนร่วมในการส่งเสริมภาพลักษณ์และพัฒนาธุรกิจประกันวินาศภัยจนเป็นที่ยอมรับ
กอปรกับได้สนับสนุนหน่วยงานทั้งภาครัฐและเอกชนในการทำกิจกรรมเพื่อประโยชน์แก่สังคมอย่างต่อเนื่องจวบจนปัจจุบัน

รับ ISO 9001 : 2000 ทุกระบบงาน

จากการที่บริษัทฯ ได้ผ่านการรับรองคุณภาพมาตรฐานสากล ISO 9002 : 1994
ด้านบริการของฝ่ายประกันภัยยานยนต์ ตั้งแต่ปี 2540 และขยายผลรับรองทุกระบบงานเมื่อปี 2543
ล่าสุด บริษัทฯสร้างความเชื่อมั่นให้กับลูกค้าอีกครั้ง โดยได้ผ่านการรับรองระบบบริหารงานคุณภาพ
ISO 9001 : 2000 ทุกระบบงาน เมื่อวันที่ 30 สิงหาคม 2545 จาก Bureau Veritas
(Thailand) Ltd. (BVQI) ภายใต้สถาบันรับรองคุณภาพ UKAS

ปรับโฉมสาขาและรถสำรวจอุบัติเหตุให้เป็นเอกลักษณ์

กรุงเทพประกันภัย ปรับปรุงโฉมใหม่สำนักงานและสาขาทั่วประเทศ ให้มีรูปแบบที่เป็นเอกลักษณ์
เน้นความทันสมัย และเพิ่มความคล่องตัวในการปฏิบัติงาน
โดยคำนึงถึงความสะดวกสบายของลูกค้าเมื่อเข้ามาใช้บริการ พร้อมกันนี้ บริษัทฯ
ยังได้ปรับภาพลักษณ์รถสำรวจอุบัติเหตุยานยนต์ และรถสำนักงานเคลื่อนที่ ซึ่งออกแบบให้มีจุดเด่น
โดยใช้สีและสัญลักษณ์ของบริษัทฯ เพื่อแสดงให้

เห็นถึงความเป็นเอกลักษณ์ และสร้างการจดจำให้กับลูกค้า

(7)

การพัฒนาระบบเทคโนโลยีสารสนเทศ

ด้วยเจตนารมณ์อันแน่วแน่ที่มุ่งครองความเป็นเลิศในธุรกิจประกันวินาศภัย บริษัทฯ
จึงได้พัฒนากระบวนการทำงานในทุกๆ ด้านอย่างไม่หยุดนิ่ง และในปี 2545
บริษัทฯได้ว่าจ้างบริษัทที่ปรึกษาชั้นนำระดับโลก
เป็นผู้ศึกษาและวางแนวการพัฒนาระบบงานและเทคโนโลยีสารสนเทศให้ทันสมัยก้าวหน้าขึ้นอีกระดับ
เพื่อให้สอดคล้องกับการดำเนินงานตามโครงสร้างองค์การใหม่
ที่มุ่งเน้นให้ความสำคัญกับลูกค้าและคู่ค้าเป็นหลัก
รวมทั้งเสริมประสิทธิภาพการทำงานให้มีความสะดวกและรวดเร็วยิ่งขึ้น
คาดว่าแผนงานดังกล่าวจะเสร็จสมบูรณ์ในปี 2548

การพัฒนาบุคลากร

บริษัทฯ เชื่อมั่นว่า “คน” คือทรัพยากรที่มีค่าที่สุดขององค์การ
อีกทั้งยังเป็นตัวจักรสำคัญที่จะนำพาองค์การสู่ความสำเร็จ
จึงได้ส่งเสริมให้ความรู้แก่บุคลากรในทุกระดับ และเพิ่มทักษะในด้านต่าง ๆ อย่างต่อเนื่อง
ไม่ว่าจะเป็นด้านการประกันภัย การบริหาร การบริการ และด้านภาษา นอกจากนี้
ยังได้เสริมเรื่องธรรมะ และการฝึกจิตใจให้เกิดสมาธิ
ซึ่งจะสามารถนำมาใช้ให้เกิดประโยชน์ต่อการทำงานได้อย่างเต็มที่

ในปี 2545 บริษัทฯ จัดฝึกอบรมพนักงานทั้งภายในและภายนอกบริษัทฯ รวม 272 หลักสูตร
นอกจากนี้ บริษัทฯ ยังได้มอบทุนให้กับพนักงานเพื่อศึกษาและฝึกอบรมดูงานยังต่างประเทศ 7 ทุน

พัฒนากรมธรรม์เพื่อเสนอแก่ลูกค้าในรูปแบบใหม่ ๆ

บริษัทฯ ได้ให้ความสำคัญกับการวิจัยและพัฒนารูปแบบกรมธรรม์ใหม่ ๆ เสมอมา ด้วยตระหนักดีว่า
ความต้องการของลูกค้าจำเป็นต้องเปลี่ยนแปลงไปตามวิวัฒนาการของโลกในยุคปัจจุบัน ดังนั้น ในปี
2545 บริษัทฯ จึงได้สร้างสรรค์กรมธรรม์รูปแบบใหม่
เพื่อมอบความคุ้มครองที่จะสร้างหลักประกันที่อุ่นใจ
พร้อมสนองตอบความพึงพอใจของลูกค้าอย่างแท้จริง

1.  การประกันภัยอุบัติเหตุส่วนบุคคล “Family Care”
    เป็นกรมธรรม์ที่ให้ความคุ้มครองอุบัติเหตุสำหรับสมาชิกบัตรเครดิตธนาคารกรุงเทพและครอบครัว

2.  การประกันภัยโรคมะเร็ง “Cancer Shield”
    กรมธรรม์ที่ให้สิทธิพิเศษแก่สมาชิกบัตรเครดิตธนาคารกรุงเทพและครอบครัว มีให้เลือก 2 แผน
    ให้ความคุ้มครองทันทีโดยไม่ต้องตรวจสุขภาพ

3.  การประกันภัยร้านค้า “Business Protection” สำหรับสมาชิกบัตรเครดิตธนาคารกรุงเทพ
    – อเมริกันเอ็กซ์เพรส เพื่อสร้างหลักประกันที่มั่นคงให้กับธุรกิจ
    โดยให้ความคุ้มครองครอบคลุมอุบัติภัยต่าง ๆ ที่เกิดขึ้นต่อสถานประกอบการ รวมถึงเจ้าของ
    ลูกจ้าง และบุคคลภายนอกที่มาติดต่อธุรกิจในสถานประกอบการ

4.  การประกันภัยความรับผิดสำหรับผู้ประกอบวิชาชีพทางการแพทย์
    ให้ความคุ้มครองเมื่อแพทย์ผู้เอาประกันภัยต้องรับผิดตามกฎหมาย
    จากการบาดเจ็บทางร่างกายหรือจิตใจหรือ

  การเสียชีวิตของผู้ป่วย

(8)

2.  ภาพรวมการประกอบธุรกิจของบริษัท บริษัทย่อย และบริษัทร่วม

  การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท แบ่งเป็น

-   การรับประกันภัยโดยตรง มีมูลค่าประมาณร้อยละ 89.6 ของเบี้ยประกันภัยรับรวมทั้งสิ้น
    เป็นการรับประกันภัยผ่านตัวแทน นายหน้าบุคคลธรรมดา นายหน้านิติบุคคล
    สถาบันการเงินและลูกค้าโดยตรง

-   การรับประกันภัยต่อ จะรับจากบริษัทประกันวินาศภัยอื่น ๆ ทั้งในประเทศและ

  ต่างประเทศ

การรับประกันภัย จะแบ่งแยกตามประเภทการประกันภัยได้เป็น 4 ประเภท คือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

ธุรกิจอีกส่วนหนึ่ง คือ กิจการทางด้านการลงทุน บริษัทประกันวินาศภัย
สามารถนำเงินสดคงเหลือไปลงทุนเพื่อแสวงหาผลประโยชน์ โดยจะต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาลหรือรัฐวิสาหกิจ หุ้นกู้ เงินให้กู้ยืมโดยมีหลักทรัพย์จำนอง
และเงินให้กู้ยืมอื่นๆ อีกส่วนหนึ่งเป็นการลงทุนในหุ้นทุน ทั้งที่จดทะเบียนในตลาดหลักทรัพย์
และหุ้นนอกตลาดหลักทรัพย์ ตลอดจนทุนในหน่วยลงทุน
ซึ่งออกโดยบริษัทหลักทรัพย์จัดการกองทุนรวมต่าง ๆ การลงทุนของบริษัทฯ จะคำนึงถึงสภาพคล่อง
ความมั่นคง และเสถียรภาพของการลงทุนเป็นหลัก

(9)

 2.3 โครงสร้างรายได้

[]

(10)

2.4 เป้าหมายการดำเนินธุรกิจ

  การดำเนินธุรกิจปี 2545 บริษัทฯ
  กำหนดเป้าหมายที่จะเป็นผู้นำอันดับหนึ่งในธุรกิจประกันวินาศภัยของประเทศไทย
  โดยมุ่งเน้นการสร้างความพึงพอใจแก่ลูกค้าและคู่ค้า
  ซึ่งจากผลการสำรวจความพึงพอใจของลูกค้าและคู่ค้าได้คะแนนความพึงพอใจสูงกว่าเป้าหมายที่กำหนด
  สำหรับการขยายงานสู่ตลาดภูมิภาค สามารถขยายงานได้เพิ่มขึ้นเกินกว่าเป้าหมายที่กำหนดไว้
  แต่ทั้งนี้ ประเภทการประกันภัยที่ขยายตัวสูงขึ้น คือ
  ประเภทการประกันภัยเบ็ดเตล็ดและการประกันภัยยานยนต์ และบริษัทฯ
  ยังคงรักษาสัดส่วนงานประกันภัยยานยนต์และงานการประกันภัยประเภทอื่น ไว้ที่ระดับร้อยละ 40
  : 60

  นอกจากนี้ในปี 2545 บริษัทฯ ยังได้ดำเนินการปรับปรุงรูปแบบสาขาและอุปกรณ์เครื่องมือ
  เครื่องใช้ให้ทันสมัย โดยกำหนดให้สาขาพัทยาเป็นสาขาต้นแบบ
  ซึ่งจะแล้วเสร็จในไตรมาสแรกของปี 2546 ส่วนสาขาอื่น ๆ จะดำเนินการให้แล้วเสร็จภายในปี
  2547 รวมทั้งการจัดทำเครื่องมือ ช่วยขายสำหรับสินค้าบางประเภท เพื่อสะดวกแก่การขาย
  และได้ดำเนินการอบรมพนักงาน ตัวแทน นายหน้า อย่างสม่ำเสมอตลอดปี
  นอกจากนี้ได้ว่าจ้างบริษัทฯ ที่ปรึกษา เข้ามาศึกษาและวางแผนการพัฒนาเทคโนโลยีสารสนเทศ
  โดยกำหนดเป้าหมายในการพัฒนาไว้ 3 ปี ซึ่งจะเริ่มโครงการในปี 2546 เป็นต้นไป

  เป้าหมายการดำเนินธุรกิจในปี 2546 บริษัทฯ ยังคงเน้นการขยายตัวเพิ่มในการ
  ประกันภัยทุกประเภท เพื่อให้ครอบคลุมกับความต้องการที่หลากหลายของลูกค้า
  เช่นเดียวกับปีที่ผ่านมา เนื่องจากตลาดยังคงมีแนวโน้มเติบโตได้อีก ด้านระบบงาน
  จะดำเนินการปรับปรุงระบบงานและวิธีการปฏิบัติงานในหลาย ๆ ด้าน
  เพื่อเพิ่มประสิทธิภาพการให้บริการและรองรับปริมาณงานที่เพิ่มขึ้นในอนาคต
  ซึ่งเป็นการสานต่อโครงการต่าง ๆ ที่เริ่มไว้ในปี 2545
  โดยมีโครงการพัฒนาเทคโนโลยีสารสนเทศที่จะเริ่มดำเนินการในปี 2546 รวม 15 โครงการ
  รวมทั้งดำเนินการปรับระบบงานของสาขา เพื่อให้ออกกรมธรรม์ได้ครบทุกประเภท
  เช่นเดียวกับสำนักงานใหญ่ นอกจากนี้ ยังมีแผนปรับปรุงขั้นตอนการปฏิบัติงาน
  และกำหนดมาตรฐานการบริการของสาขา
  เพื่อเตรียมขอการรับรองระบบการบริหารงานคุณภาพมาตรฐาน ISO 9001 : 2000
  ให้ครบทุกสาขา

(11)